මාදිවෙල, තලපත්පිටිය ප්‍රදේශවල දවසේ පැය 24ම ප්‍රමාණවත් පානීය ජල සැපයුමක් නොමැතිකමින් දශක කිහිපයක සිට පානීය ජල ප්‍රශ්නයට මුහුණපා සිටින පවුල් 9500ක 30,000කට අධික ප්‍රජාවගේ පවස නිවන මාදිවෙල තලපත්පිටිය ජල සැපයුම සංවර්ධනය කිරීමේ දැවැන්ත ව්‍යාපෘතියක් ජලසම්පාදන හා ජලාපවහන ඇමැති දිනේෂ් ගුණවර්ධන මහතා විසින් ආරම්භ කරනු ලැබිණ.මහරගම ප්‍රාදේශීය සංවර්ධන කමිටුවට හිටපු නාගරික මන්ත්‍රී කරුණාරත්න සිගේරා ඉදිරිපත් කරන ලද යෝජනාවක් අනුව මෙම ජල ව්‍යාපෘතිය ආරම්භ විය.දවසේ පැය 24ම ක්‍රමවත්ව අවශ්‍ය ප්‍රමාණයට ක්‍රමවත් ජල සැපයීමක් නොවූ මහරගම නගර සභා බල ප්‍රදේශයේ මාදිවෙල, තලපත්පිටිය, සිගේරා පාර, ග්‍රාමෝදය මාවත, ඔබහේන පාර, ධර්මරත්න මාවත, කනත්ත පාර, කුරුන්ද පෙදෙස, දෙල්ගහවත්ත, සිරිපාපුර, අනුර මාවත හා කොරනේලිස් මාවත ආදී ප්‍රදේශවල ජනතාවට ප්‍රමාණවත්ව හා ක්‍රමවත්ව ජලය කලට වේලාවට නොලැබීමේ දුෂ්කරතාව දිගු කලක් තිස්සේ පවතී.